Elke tweede Sondag van die maand word die doop in ons gemeente bedien. Omdat dit nie ’n geringe saak is waaroor ‘n mens op die ingewing van die oomblik ’n besluit neem nie, moet daar ten minste twee maande voor die tyd met die kerkkantoor geskakel word.
Dit gee terselftertyd vir die kerkkantoor se personeel die kans om die nodige administratiewe reëlings met u te tref en ’n datum vir die doopgesprek met die leraar te skeduleer.
Die leraar wat op die betrokke Sondag die Woordverkondiging waarneem, is dieselfde leraar wat die doop bedien.